Diari Oficial de la Generalitat Valenciana


Sumari del DOGV 139, del 05-01-1984 (1984/802596)

REIAL DECRET 3070/1983, de 2 de novembre, sobre valoració definitiva, ampliació de mitjàns adscrits als serveis traspassats i adaptació dels transferits a la Comunitat Valenciana en matèria de disciplina del mercat.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/11/02/3070/dof/vci/html**

### Dades del document

Número de DOGV
:   139

Data del DOGV
:   05-01-1984

Secció del DOGV
:   DISPOSICIONS GENERALS

Número del document
:   1984/802596


Data del document
:   02-11-1983

Organisme emissor
:   Presidència del Govern

Tipus de document
:   Reial decret

Reial Decret 3070/1983, de 2 de novembre, sobre valoració definitiva, ampliació de mitjans adscrits als serveis traspassats i adaptació dels transferits a la Comunitat Valenciana en matèria de disciplina del mercat.  
Per Llei Orgànica 5/1982, d'1 de juliol, fou aprovat l'Estatut d'Autonomia de la Comunitat Valenciana, a l'empar del qual fou aprovat el Reial Decret 2388/1982, de 24 de juliol, pel qual eren traspassats funcions i serveis de l'Administració de l'Estat en matèria de disciplina del mercat a la Comunitat Autònoma esmentada.   
Atesa la complexitat tècnica dels treballs adreçats a la valoració del cost efectiu dels serveis traspassats, els Reials Decrets de traspassos publicats fins avui han anat acompanyats d'una valoració provisional, i recentment ha estat aprovada la valoració definitiva dels susdits traspassos al si de les corresponents Comissions Mixtes de Transferències.   
L'obtenció d'aquesta valoració definitiva comporta la necessitat d'ampliar determinats mitjans personals i pressupostaris relacionats amb els traspassos esmentats.   
En atenció a aquestes consideracions, la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana va adoptar, en la reunió del dia 27 de juny de 1983, el corresponent Acord amb les relacions annexes, que s'aprova mitjançant aquest Reial Decret.   
En atenció a aquests motius, a proposta dels Ministres de Sanitat i Consum i d'Administració Territorial, i prèvia deliberació del Consell de Ministres en la reunió del dia 2 de novembre de 1983,   
DECRETE:   
Article 1.r  
S'aprova l'Acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats, ampliació de mitjans personals i pressupostaris i adaptació dels transferits a la Comunitat Valenciana en matèria de disciplina del mercat pel Reial Decret 2388/1982, de 24 de juliol.   
Article 2.n  
Conseqüentment, queden traspassats a la Comunitat Valenciana els béns, drets i obligacions, així com el personal i crèdits pressupostaris que figuren en les relacions adjuntes al corresponent acord de la Comissió Mixta esmentada, en els termes i condicions que s'hi especifiquen, i en les relacions del qual es consignen degudament identificats i separats tant els mitjans que s'hi traspassen referents a l'ampliació com els que són objecte d'adaptació.   
Article 3.r   
Els traspassos a què fa referència aquest Reial Decret tindran efectivitat a partir del dia indicat en l'Acord de la Comissió Mixta.   
Article 4.t   
Els crèdits pressupostaris que figuren detallats en la relació número 3.2 com a "baixes efectives" als Pressupostos Generals de l'Estat por a l'exercici de 1983 seran donats de baixa en els corresponents conceptes pressupostaris i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada siguen tramesos al Departament esmentat per part de l'Oficina Pressupostària del Ministeri de Sanitat i Consum els certificats de retenció de crèdit, per tal de donar compliment al que disposa la vigent Llei de Pressupostos Generals de l'Estat.   
Article 5.é  
Aquest Reial Decret entrarà en vigor el mateix dia en què siga publicat al Butlletí Oficial de l'Estat.   
Donat a Madrid el 2 de novembre de 1983.   
JOAN CARLES R.   
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió celebrada el dia 27 de juny de 1983 fou adoptat acord sobre valoració definitiva del cost efectiu dels serveis traspassats, ampliació de mitjans personals i pressupostaris i adaptació dels que foren transferits a la Comunitat Valenciana, en matèria de disciplina del mercat, en virtut del Reial Decret 2388/1982, de 24 de juliol, en els termes expressats a continuació:   
A) Normes estatutàries i legals en les quals s'empara la valoració definitiva, l'adaptació i l'ampliació de mitjans traspassats.   
El present acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per la Llei Orgànica 5/1982, d?1 de juliol, en la qual es preveu el traspàs dels serveis inherents a les competències que segons l'Estatut corresponen a la Comunitat Autònoma esmentada, així com el dels pertinents mitjans personals i pressupostaris i de l'altra, en el Reial Decret 4015/1982, de 29 dé desembre, en el qual es regula el funcionament de la Comissió Mixta de Transferències prevista en la susdita disposició transitòria de l'esmentat Estatut d'Autonomia, i es determinen les normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Mitjans patrimonials, personals i pressupostaris que s'amplien.   
B.1. Béns, drets i obligacions.   
1. Els béns, drets, obligacions transferits a la Comunitat Valenciana, en virtut del Reial Decret 2388/1982 de 24 de juliol, ja van quedar inclosos en la relació numero 1, en la forma i condicions que s'hi indicava, on quedaren identificats els immobles i, en el seu cas, els contractes afectats pel traspàs.   
Aquests béns, drets i obligacions, que es detallen en la relació adjunta número 1, s'adaptaran, quant al règim jurídic, al que estableix la disposició transitòria quarta de l'Estatut d'Autonomia i altres disposicions aplicables en cada cas.   
2. En el termini d'un mes des de l'aprovació d'aquest acord pel Govern seran signades les corresponents actes de lliurament i recepció de mobiliari, equip i material inventariable.  
B.2. Personal i llocs de treball vacants.   
1. S'amplien els mitjans personals traspassats a la Comunitat Valenciana, en virtut del Reial Decret anteriorment esmentat, amb el traspàs del personal que nominalment es referencia en la relació adjunta número 2.   
2. Aquest personal passarà a dependre de l'esmentada Comunitat Autònoma, en els termes legalment previstos per l'Estatut d'Autonomia i les altres normes en cada cas aplicables, i en les mateixes circumstàncies que s'especifiquen en la relació susdita.   
3. La Subsecretaria del Ministeri de Sanitat i Consum o altres òrgans competents en matèria de personal notificarà als interessats el traspàs i la nova situació administrativa, tan prompte com el Govern aprove el present acord per Reial Decret. Igualment enviarà als òrgans competents de la Comunitat Valenciana una còpia certificada de tots els expedients d'aquest personal traspassat , així com dels certificats d'havers referits a les quantitats guanyades durant 1983, i l'Administració de l'Estat procedirà a modificar les plantilles orgàniques i pressupostàries en funció dels traspassos efectuats.   
4. En la relació adjunta número 2.A es detalla nominalment el personal i llocs de treball vacants transferits en virtut del Reial Decret 2388/1982, de 24 de juliol, amb indicació del nivell orgànic, dotació pressupostària i altres circumstàncies que en la relació esmentada s'especifiquen.   
El règim d'aquest personal ja transferit, així com del que va cobrir les vacants o places traspassades abans de l'efectivitat del present acorda serà l'establert en el Reial Decret 4015/1982, de 29 de desembre, el Reial Decret 2515/1980, de 21 de novembre, i la resta de disposicions aplicables.   
B.3. Valoració definitiva de les càrregues financeres dels serveis traspassats.   
1. El cost efectiu que, segons el pressupost de despeses per a 1981, correspon als serveis traspassats a la Comunitat arriba definitivament a 861.516.238 pessetes, segons detall que figura en la relació número 3.1.   
2. Els recursos financers que es destinen a sufragar les despeses originades pel desplegament dels serveis traspassats durant l'exercici de 1983 inclourà la dotació següent:   
Assignacions pressupostàries per a cobertura del cost efectiu (el detall apareix en la relació 3.2), 474.097.237 pessetes.   
3. El cost efectiu que figura detallat en els quadres de valoració 3.1 serà finançat en els exercicis futurs de la manera següent:   
3.1 Transitòriament, mentre que no entre en vigor la corresponent Llei de Participació en els Tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismos generals previstos en cada Llei Pressupostària:   
Crèdits en 1981: Despeses de personal, 725.750.865 pessetes: despeses de funcionament, 9.541.000 pessetes. Finançament net, pessetes 220.161.683.   
No hi ha taxes afectes als serveis que s'hi transfereixen.   
3.2 Les possibles diferències que es produesquen durant el període transitori a què fa referència l'apartat 3.1 respecte del finançament dels serveis transferits seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant una Comissió de liquidació, que es constituirà al Ministeri d'Economia i Hisenda.   
C) Data d'efectivitat de l'ampliació de mitjans.   
El traspàs dels béns, drets i obligacions, així com del personal i crèdits pressupostaris corresponents a l'ampliació, als quals es fa referència en aquest acorda tindrà efectivitat a partir del dia 1 de juliol de 1983.   
I perquè conste, expedim la present certificació a Madrid el 27 de juny de 1983. Els Secretaris de la Comissió Mixta, Gonzalo Puebla de Diego i Blanca Blanquer i Prats.   
Veure imatge


Còpia Permalink ELI